AIŠKINAMASIS RAŠTAS

Dėl savivaldybės funkcijoms vykdyti reikalingų teritorijų pripažinimo svarbiomis vietos bendruomenei

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti du žemės sklypus, esančius Molėtų r. sav., Alantos mstl., Pakalnės g., svarbiais vietos bendruomenei, skirtais bendram (viešam) naudojimui ir reikalingais bendroms gyventojų reikmėms bei savivaldybės funkcijoms vykdyti.

2. Siūlomos teisinio reguliavimo nuostatos:

Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 3 punktas nustato, kad žemė išperkama valstybės, jeigu ji savivaldybės tarybos sprendimu pripažįstama svarbia vietos bendruomenei rekreacijos, poilsio tikslams.

3. Laukiami rezultatai:

Pripažinus žemės sklypus svarbiais vietos bendruomenei, skirtais bendram (viešam) naudojimui, Molėtų rajono savivaldybės administracija inicijuos žemės sklypų projektavimą, atliks kadastrinius matavimus ir prašys perduoti šias teritorijas valdyti Molėtų rajono savivaldybei.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2021 m. rugsėjo 30 d. sprendimu Nr. B1-229 „Dėl pritarimo panaudos sutarčiai su Lietuvos žydų (litvakų) bendruomene“ pritarė, kad būtų pasirašyta panaudos sutartis su Lietuvos žydų (litvakų) bendruomene dėl religinės paskirties pastato – sinagogos ir 0,0550 ha žemės sklypo, esančių Molėtų r. sav., Alantos sen., Alantos mstl., Ukmergės g. 3A, perdavimo 50 metų Molėtų rajono savivaldybės administracijai neatlygintinai valdyti ir naudoti. Panaudos sutartis pasirašyta. Šiuo metu reikia spręsti, kaip suformuoti patekimą iki sinagogos, kadangi sinagogai priskirtas žemės sklypas apribotas privačiais žemės sklypais, kuriuose nėra įregistruoto servituto patekimui prie pastato.

Sprendime nurodyti du žemės sklypai, esantys Molėtų r. sav., Alantos mstl., Pakalnės g., yra laisvoje valstybinėje žemėje, todėl tikslinga šiuos žemės sklypus pripažinti svarbiais vietos bendruomenei ir pritaikyti bendram (viešam) naudojimui.